b'\n_START_ARTICLE_\nGruzd\xc5\xbei\xc5\xb3 gimnazija\n_START_SECTION_\nIstorija\n_START_PARAGRAPH_\nPirmoji parapin\xc4\x97 mokykla Gruzd\xc5\xbeiuose \xc4\xafkurta 1841 m., 1865 m. ji perorganizuota \xc4\xaf valdin\xc4\x99 prad\xc5\xbeios mokykl\xc4\x85. 1912 m. mokykla \xc4\xafsikuria naujame dviej\xc5\xb3 auk\xc5\xa1t\xc5\xb3 pastate. 1944 m. prad\xc5\xbeios mokykla pertvarkoma \xc4\xaf progimnazij\xc4\x85, o 1948 m. progimnazija perorganizuota \xc4\xaf vidurin\xc4\x99 mokykl\xc4\x85. 1971 m. pastatytas mokyklos priestatas, dabar tai \xe2\x80\x93 pagrindin\xc4\x97 mokyklos dalis. 1972 m. mokyklai suteiktas ra\xc5\xa1ytojo Augustino Griciaus vardas. 1973 m. mokyklos muziejui suteiktas kra\xc5\xa1totyros muziejaus statusas._NEWLINE_1999 m. \xc4\xafrengta 1\xe2\x80\x93oji kompiuteri\xc5\xb3 klas\xc4\x97, 2001 m. sporto sal\xc4\x97, 2002 m. \xc4\xafrengta 2\xe2\x80\x93oji kompiuteri\xc5\xb3 klas\xc4\x97, 2004 m. profesinio informavimo centras, 2005 m. modernizuota skaitykla, pradeda veikti interneto centras. \xc5\xa0vietimo ir mokslo ministro 2006 m. baland\xc5\xbeio 28 d. \xc4\xafsakymu Nr.790 Gruzd\xc5\xbei\xc5\xb3 Augustino Griciaus vidurin\xc4\x97 mokykla akredituota, o 2006 m. bir\xc5\xbeelio 29 d. \xc5\xa0iauli\xc5\xb3 rajono savivaldyb\xc4\x97s taryba sprendimu T-176 mokykl\xc4\x85 pervadino \xc4\xaf \xc5\xa0iauli\xc5\xb3 rajono Gruzd\xc5\xbei\xc5\xb3 gimnazij\xc4\x85.'